LIETUVOS RESPUBLIKOS

VYRIAUSIASIS VALSTYBINIS DARBO INSPEKTORIUS

Į S A K Y M A S

DĖL LIETUVOS RESPUBLIKOS VYRIAUSIOJO VALSTYBINIO DARBO INSPEKTORIAUS 2014 M. LIEPOS 29 D. ĮSAKYMO NR.V-334 „DĖL LIETUVOS RESPUBLIKOS VALSTYBINĖS DARBO INSPEKCIJOS ŪKIO SUBJEKTŲ VEIKLOS PATIKRINIMŲ TAISYKLIŲ PATVIRTINIMO“ PAKEITIMO

2022 m. sausio 26 d. Nr. EV-24

Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 1 ir 6 punktais, atsižvelgdamas į Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) struktūros pokyčius bei siekdamas veiksmingai organizuoti VDI veiklą ūkio subjektų priežiūros klausimais:

1. P a k e i č i u Lietuvos Respublikos valstybinės darbo inspekcijos ūkio subjektų veiklos patikrinimų taisykles, patvirtintas Lietuvos Respublikos vyriausiojo valstybinio darbo inspektoriaus 2014 m. liepos 29 d. įsakymu Nr. V-334 „Dėl Lietuvos Respublikos valstybinės darbo inspekcijos ūkio subjektų veiklos patikrinimų taisyklių patvirtinimo“:

1.1. Pakeičiu 6 punktą ir papildau jį antrąja pastraipa:

„Šio punkto pirmojoje pastraipoje nustatyta tvarka pagal specialią teminę ataskaitą taip pat gali būti tikrinami psichologinio smurto darbe ir kiti su tuo susiję darbo teisės ar darbuotojų saugos ir sveikatos klausimai.“.

1.2. Pakeičiu 20 punktą ir jį išdėstau taip (20.1-20.5.5 papunkčiai nekeičiami):

„20. Neplaniniai patikrinimai atliekami tik esant Lietuvos Respublikos vyriausiojo valstybinio darbo inspektoriaus, VDI teritorinio skyriaus vedėjo ar jo potvarkiais įgaliotų priimti sprendimus VDI valstybės tarnautojų arba VDI Psichologinio smurto darbe prevencijos vedėjo motyvuotam sprendimui atlikti šį patikrinimą:“.

1.3. Papildau 281 papunkčiu:

„281. Tiriant kito kompetentingo viešojo administravimo subjekto rašytinį motyvuotą prašymą ar pavedimą atlikti ūkio subjekto veiklos patikrinimą arba kitos valstybės kompetentingos institucijos prašymą, taip pat pranešimą, prašymą, skundą, įskaitant ir anoniminį, visuomenės informavimo priemonėse publikuotą ar kitaip paviešintą arba kitais būdais gautą informaciją psichologinio smurto darbe klausimais prioritetas teikiamas jų tyrimui nuotoliniu būdu, neišvykstant į patikros vietą.

Šio punkto pirmojoje pastraipoje nurodytųjų atvejų atranką neplaniniams patikrinimams, išvykstant į patikros vietą, psichologinio smurto darbe klausimais pagal Lietuvos Respublikos vyriausiojo valstybinio darbo inspektoriaus nustatytus šios atrankos kriterijus vykdo VDI Psichologinio smurto darbe prevencijos skyriaus vedėjas.“.

1.4. Papildau 29.3 papunkčiu:

„29.3. VDI Psichologinio smurto darbe prevencijos skyriaus vedėjas - pagal Taisyklių 20.1-20.4 papunkčius. Šis vedėjas šiam sprendimui įgyvendinti šio skyriaus VDI inspektoriams pasirašo pavedimą neplaniniam patikrinimui psichologinio smurto darbe ir kitais su tuo susijusiais darbo teisės ar darbuotojų saugos ir sveikatos klausimais atlikti.“.

1.5. Pakeičiu 31 punktą ir jį išdėstau taip:

„31. VDI inspektorius (-iai), įgaliotas (-i) atlikti neplaninį patikrinimą, pateikia tikrinamam ūkio subjektui VDI teritorinio skyriaus vedėjo ar jo potvarkiu įgalioto priimti sprendimus VDI valstybės tarnautojo arba VDI Psichologinio smurto darbe prevencijos skyriaus vedėjo pasirašytą pavedimą atlikti neplaninį patikrinimą.“.

1.6. Pakeičiu 33 punktą ir papildau jį antrąja pastraipa:

„Šio punkto pirmosios pastraipos nuostatoms įgyvendinti VDI Psichologinio smurto darbe prevencijos skyriaus vedėjas glaudžiai bendradarbiauja su VDI teritorinių skyrių vedėjais bei jų potvarkiais įgaliotais priimti sprendimus VDI valstybės tarnautojais. VDI Psichologinio smurto darbe prevencijos skyriaus vedėjas motyvuotą sprendimą atlikti neplaninį patikrinimą psichologinio smurto darbe ir kitais su tuo susijusiais darbo teisės ar darbuotojų saugos ir sveikatos klausimais priima tik tais atvejais, kai VDI teritorinio skyriaus vedėjas ar jo potvarkiu įgaliotas priimti sprendimus VDI valstybės tarnautojas dar nėra numatęs ūkio subjekte planinio patikrinimo arba neplaninio patikrinimo dėl kitos priežasties. Jeigu toks patikrinimas jau numatytas, psichologinio smurto darbe ir kiti su tuo susiję klausimai tiriami VDI teritorinio skyriaus vedėjo ar jo potvarkiu įgalioto priimti sprendimus VDI valstybės tarnautojo jau numatyto planinio patikrinimo arba neplaninio patikrinimo dėl kitos priežasties metu.“.

1.7. Pakeičiu 34 punktą ir jį išdėstau taip:

„34. Taisyklių nustatyta tvarka priimtą sprendimą atlikti ūkio subjekto veiklos planinį ar neplaninį patikrinimą patvirtina pavedimas, kurį pasirašo VDI teritorinio skyriaus vedėjas ar jo potvarkiu įgaliotas priimti sprendimus VDI valstybės tarnautojas arba VDI Psichologinio smurto darbe prevencijos skyriaus vedėjas. Planiniai ir neplaniniai patikrinimai, išskyrus Taisyklių 20.5.1 ir 20.5.5 papunkčiuose nurodytuosius atvejus, atliekami VDI inspektoriui (-iams) pateikus šį pavedimą, patvirtinantį sprendimą atlikti planinį ar neplaninį patikrinimą, ir valstybės tarnautojo pažymėjimą.“.

1.8. Pakeičiu 47 punktą ir jį išdėstau taip:

„47. Socialinės įmonės ir subsidijos gavėjo planinio ir neplaninio patikrinimo rezultatus VDI teritoriniai ir Psichologinio smurto darbe prevencijos skyriai pateikia Užimtumo tarnybai prie Lietuvos Respublikos socialinės apsaugos ir darbo ministerijos (toliau – Užimtumo tarnyba) ne vėliau kaip per 3 darbo dienas po patikrinimo užbaigimo išsiųsdami užpildytą kontrolinį klausimyną ir/ar kitus šio patikrinimo metu surašytus dokumentus.“.

1.9. Pakeičiu 48 punktą ir jį išdėstau taip:

„48. Jeigu patikrinimo metu socialinei įmonei ar subsidijos gavėjui buvo pateiktas reikalavimas pašalinti pažeidimus, VDI teritoriniai ir Psichologinio smurto darbe prevencijos skyriai apie visas šio reikalavimo įvykdymo aplinkybes informuoja Užimtumo tarnybą ne vėliau kaip per 3 darbo dienas nuo šių aplinkybių atsiradimo dienos: šio reikalavimo įvykdymą nustatytais terminais, šio reikalavimo įvykdymo termino pratęsimą, šio reikalavimo neįvykdymą nustatytais terminais bei neplaninio patikrinimo šio reikalavimo įgyvendinimui užtikrinti rezultatus. Administracinių nusižengimų, Lietuvos Respublikos užimtumo ir Lietuvos Respublikos aplinkos apsaugos įstatymų pažeidimų nutarimų kopijos išsiunčiamos per 3 darbo dienas po jų įsiteisėjimo.“.

1.10. Pakeičiu 56 punktą ir jį išdėstau taip:

„56. Lietuvos Respublikos vyriausiojo valstybinio darbo inspektoriaus sprendimas per vieną mėnesį nuo šio sprendimo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka administraciniam teismui.“.

1.11. Pakeičiu 57 punktą ir jį papildau antrąja pastraipa:

„VDI interneto svetainės (www.vdi.lt) rubrikoje „Ūkio subjektų priežiūra“ taip pat skelbiami Lietuvos Respublikos vyriausiojo valstybinio darbo inspektoriaus nustatyti atrankos neplaniniam patikrinimui psichologinio smurto darbe klausimais atlikti kriterijai.“.

2. N u r o d a u:

2.1. VDI Informacinių technologijų ir dokumentų valdymo skyriaus vedėjui organizuoti šio įsakymo paskelbimą Teisės aktų registre;

2.2. VDI Psichologinio smurto darbe prevencijos, Darbuotojų saugos ir sveikatos, Darbo teisės, Biudžeto ir veiklos planavimo bei teritorinių skyrių vedėjams supažindinti vadovaujamo skyriaus darbo inspektorius ir darbuotojus su šio įsakymo nuostatomis.

3. P a v e d u įsakymo vykdymo kontrolę Lietuvos Respublikos vyriausiojo valstybinio darbo inspektoriaus pavaduotojui ir VDI kancleriui pagal jų administravimo sritį.

Lietuvos Respublikos vyriausiasis

valstybinis darbo inspektorius	Jonas Gricius